**Thomas Victor Nysted** (født 3. juni 1982 i Risør) er en norsk offiser av løytnants grad i Hæren. Han har hatt tjeneste i Afghanistan og gjorde seg i 2010 bemerket i strid ved Tutak, i kamper som er beskrevet som en av de hardeste norske soldater har vært med i etter andre verdenskrig.

Tjeneste i Afghanistan
----------------------

Nysted gjorde i 2001 førstegangstjenesten i Sjøforsvaret og ble deretter eksplosivrydder. Han tjenestegjorde i Afghanistan i tre perioder, først i 2005, deretter i 2008 og så i 2010. 

Under et oppdrag ved Tutak i Ghowrmach-distriktet 2. mai 2010 falt 16 norske soldater, blant dem Nysted, og to tolker i bakhold. Harde kamper fulgte og føreren av en de norske terrengmotorsyklene ble skutt. Nysted forlot det pansrede kjøretøyet han var i og begynte arbeidet med å redde kollegaen, men ble selv skutt og livstruende skadet under redningsforsøket. Kampene ved Tutak, der åtte norske soldater ble skadet i strid, fikk bred medieomtale.

|  |  |  |  |  |  |  |
| --- | --- | --- | --- | --- | --- | --- |
| Utmerkelser

|  |  |  |
| --- | --- | --- |
| Forsvarets medalje for edel dåd | Forsvarets medalje for sårede i strid | Forsvarets INTOPS-medalje |

|  |  |  |
| --- | --- | --- |
| Forsvarets operasjons-medalje Afghanistan Ⅲ | Sjøforsvarets vernedyktighets-medalje med tre stjerner | NATO-medaljen (ISAF) |

 |

Nysted ble i 2012 tildelt Forsvarets medalje for edel dåd for sin innsats under de harde kampene i Afghanistan 2. mai 2010. Han er også dekorert med Forsvarets medalje for sårede i strid etter skadene han pådro seg denne dagen.

Senere virke
------------

Den 8. mai 2013 holdt Nysted den første «soldatens tale» under veterandagen på Akershus festning.

Nysted holder sammen med sin kone foredrag for Forsvaret og andre om hva de har vært igjennom siden Nysted ble livstruende skadet. Sammen holder de foredrag gjennom firmaet Amor fati.

Nysted og ektefellen Caroline gav høsten 2013 ut boken *Også vi, når det blir krevet*. Boken beskriver hvordan ekteparet sammen har klart å lande på beina etter år med rehabilitering. Boken forteller om soldaten/offiseren, samtidig beskriver boken hvordan pårørendes situasjon er.

Bibliografi
-----------

* Thomas V. Nysted og Caroline Gundhus Nysted: *Også vi, når det blir krevet*, Bergen: Vigmostad Bjørke, 2013. ISBN 978-82-419-0906-1

Referanser
----------

1. 1 2 3 4  «Dette er historien om lysten til å leve», *Fædrelandsvennen*, 25. august 2012, s. 13–16.
2. ↑  «Slik var soldatenes dramatiske nærkamp», *VG*, 20. mai 2010, s. 18.
3. ↑  «Norske soldater kan bli møtt av egne våpen», *Aftenposten*, 31. mai 2012, s. 4.
4. ↑  «Soldaten var lammet av skudd. Likevel fortsatte han å skyte mot angriperne», *VG*, 29. mai 2010, s. 26–27.
5. ↑   «Norske soldater skutt i hjelmen», *Stavanger Aftenblad*, 22. mai 2010, s. 12.
6. 1 2 3  «Det siste oppdraget», *Dagbladet*, 24. august 2012, besøkt 26. august 2012.
7. ↑  «Åtte norske soldater ble såret under et oppdrag», *Aftenposten*, 3. mai 2010, besøkt 29. august 2012.
8. ↑  «Skjøt norske soldater fra sivilt tilholdssted», *TV2 Nyhetene*, 19. mai 2010, besøkt 29. august 2012.
9. ↑  «Medaljeutdelingen på veterandagen 2012», *VG Nett*, 8. mai 2012, besøkt 26. august 2012.
10. ↑  «Mottok medalje», Forsvarsdepartementet, 8. mai 2012, besøkt 26. august 2012.
11. ↑  «8. mai-tale av Thomas Victor Nysted», *NRK*, 8. mai 2013.
12. ↑  Amor fatis nettsted, 20. november 2012, besøkt 20. november 2012.
13. ↑  «Lang vei hjem fra Afghanistan», bokanmeldelse i *Fædrelandsvennen*, 17. september 2013.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI
 |